
עיריית נתיבות
אגף ההון האנושי


מכרז פומבי מספר 1147/26
לתפקיד מנהל/ת מחלקת קהילה 

דרגת המשרה ודירוגה: דרגת מנהל מחלקה, מנהלי 9-11/ 39-41 דרוג מח"ר/דירוג הנדסאים/ חוזה אישי 30-40% משכר מנכ"ל בכפוף לאישור משרד הפנים 
היקף העסקה: 100% 
כפיפות: סמנכ"ל חברה וקהילה 

תיאור התפקיד: 
מנהל/ת מחלקת קהילה

עיקרי התפקיד: 
1. יצירת אסטרטגיה חברתית-קהילתית עירונית המחברת בין תחומי הליבה (רווחה, חינוך בלתי-פורמלי, קהילה, בריאות וספורט) בהתאם למדיניות ראש העירייה והנהלת העיר.
2. ניהול , ליווי, פיתוח מקצועי והקמה של מערך רכזי הקהילה והפעילות בשכונות, תוך התאמה לאופי הייחודי של כל שכונה לרבות הקמה וניהול של מרכזים גיאוגרפים בשכונות
3. בניית תוכניות עבודה עירוניות: ניסוח תוכנית עבודה שנתית מפורטת, הכוללת יעדים מדידים לרמת השכונה והקהילות השונות בעיר.
4. מעקב שוטף אחר עמידה ביעדי השירות העירוניים ועדכון תוכניות העבודה בהתאם לאתגרים שעולים מהשטח (למשל: שינויים דמוגרפיים בשכונות חדשות או ותיקות).
5. ביצוע מיקוד (זום-אין) ברמת השכונה, הרחוב או קבוצות אוכלוסייה ספציפיות בעיר (גיל שלישי, נוער, עולים, משפחות צעירות וכד').
6. ריכוז נתוני רווחה, בריאות, חינוך ותעסוקה ישירות ממערכות העירייה, בתי הספר, המרכזים הקהילתיים (מתנ"סים) וגורמי הרווחה המקומיים.
7. קיום תהליכי שיתוף ציבור אקטיביים עם תושבים ומובילי קהילה בשכונות כדי לזהות צרכים פיזיים וחברתיים "מלמטה למעלה".
8. אחריות על הפעילות, התקציב ותוכניות התוכן של מרכזים קהילתיים, מועדוני נוער, מועדוני קשישים ומרכזי משפחה בעיר.
9. תכנון שירותים חברתיים חדשניים הנותנים מענה קונקרטי לתושבים (למשל: מרכזי חוסן קהילתי, תוכניות להפגת בדידות, יוזמות לחיזוק המנהיגות המקומית).
10. ייזום שותפות בתכנון של מבני ציבור רב-תכליתיים ופארקים קהילתיים בעיר בשיתוף אגף ההנדסה.
11. התקשרות, פיקוח ובקרה שוטפת על עמותות, חברות עירוניות וקבלנים המפעילים שירותים חברתיים או קהילתיים מטעם העירייה.
12. הובלת פורומים מקצועיים משותפים לנציגי אגפי העירייה השונים (רווחה, חינוך, שפ"ע, הנדסה) למניעת כפל שירותים ויצירת סנכרון בשטח.
13. הקמה והנחיה של פורומים שכונתיים, ועדיי שכונות, וקבוצות מנהיגות מקומית.
14. גיוס משאבים, תקציבים ושותפויות מול משרדי הממשלה (רווחה, חינוך, בריאות, נגב-גליל וכד'), פילנתרופיה מקומית וארצית, והמגזר העסקי הפועל בעיר.

תנאי סף : 
השכלה -
בעל תואר אקדמי, שנרכש במוסד המוכר על ידי המועצה להשכלה גבוהה, או שקיבל הכרה מהמחלקה להערכת תארים אקדמיים בחוץ לארץ. או הנדסאי או טכנאי מוסמך בהתאם לסעיף 39 לחוק ההנדסאים והטכנאים המוסמכים, התשע"ג-2012. או תעודת סמיכות לרבנות ("יורה יורה") לפי אישור הרבנות הראשית לישראל או אישור לימודים בתכנית מלאה בישיבה גבוהה או בכולל, שש שנים לפחות אחרי גיל 18 ומעבר שלוש בחינות לפחות מתוך מכלול הבחינות שמקיימת הרבנות הראשית לישראל (שתיים משלוש הבחינות יהיו בדיני שבת ודיני איסור והיתר)

ניסיון מקצועי –
· עבור בעל תואר אקדמי או השכלה תורנית כאמור לעיל - ארבע שנות ניסיון בתכנון וביצוע של אחד מהבאים לפחות: תוכניות חברתיות, פרויקטים קהילתיים או שירותים חברתיים (ברווחה, חינוך בלתי-פורמלי, בריאות הציבור או תרבות ופנאי).
· עבור הנדסאי רשום- חמש שנות ניסיון כאמור לעיל.
· עבור טכנאי רשום- שש שנות ניסיון כאמור לעיל. 
· ניסיון בעבודה מול רשויות מקומיות, חברות עירוניות, מתנ"סים או עמותות גדולות במגזר השלישי – יתרון.

דרישות נוספות –
שפות – עברית ברמה גבוהה
יישומי מחשב- היכרות עם תוכנות ה- Office.

מאפייני עשייה ייחודיים / כישורים אישיים:
· ייצוגיות.
· שירותיות.
· יכולת הובלה.
· סדר וארגון.
· עבודה בשעות לא שגרתיות.

בברכה,
יחיאל זוהר
ראש העירייה
​

על פי הוראות חוק שוויון הזדמנויות בעבודה התשמ"ח-1988. המכרז מתייחס לגברים ונשים כאחד.
מועמד העומד בתנאי המשרה והמעוניין בהגשת הצעה למשרה הנ"ל יגיש את הצעתו דרך אתר עיריית נתיבות, לשונית דרושים ומכרזים,  עד ליום חמישי ה- 08/10/2026 (עד השעה  12:00) – לא תיתכן הגשה ידנית או בדוא"ל.
· מועמד עם מוגבלות יהא זכאי להתאמות הנדרשות לו בהליכי הקבלה לעבודה ובמידת הצורך במהלך תקופת ההעסקה.
· עדיפות תינתן למועמד המשתייך לאוכלוסייה הזכאית לייצוג הולם שאינה מיוצגת באופן הולם בקרב עובדי הרשות המקומית, ובלבד שמדובר במועמד בעל כישורים דומים לכישוריהם של מועמדים אחרים.
· הליך הגשת המועמדות במכרז כולל: הגשת מועמדות וקבלת משוב ראשוני על המועמד באמצעות מערכת jobbing המקוונת.
· במידה ותהליך המיון הראשוני יסתיים בהצלחה ויוגשו כל המסמכים הרלוונטיים, מחלקת משאבי אנוש ייצור עמך קשר להמשך התהליך.
· בהמשך לכך, כל המועמדים אשר יעמדו בתנאי הסף ואשר יגישו את כלל המסמכים הנדרשים כמפורט בפרסום זה: טופס פרטי מועמד, קורות חיים, תעודות השכלה, צילום ת"ז, אישורים על ניסיון מקצועי (כפי שנדרש בנוסח המכרז) – יזומנו לוועדת בחינה.
· הצעות שלהן לא יצורפו כל המסמכים הנדרשים, לא תענינה.

